จับตา! ประชุมผู้ถือหุ้น GL พรุ่งนี้ 2 วาระสำคัญชี้ชะตาอนาคต
GL จัดประชุมสามัญผู้ถือหุ้นพรุ่งนี้ (26 เม.ย.) เวลา 10.00 น. พร้อมจับตา 2 วาระสำคัญ 
26 เม.ย. 2560

ผู้สื่อข่าวรายงานว่า ในวันพรุ่งนี้ (26 เม.ย.60) บริษัท กรุ๊ปลีส จำกัด (มหาชน) หรือ GL จะจัดการประชุมสามัญผู้ถือหุ้น ประจำปี 2560 เวลา 10.00 น. ณ ห้องแกรนด์ บีซี ชั้น 4 โรงแรม มิราเคิลแกรนด์ คอนเวนชั่น เลขที่ 99 ถนนกำแพงเพชร 6 แขวงหลักสี่ เขตดอนเมือง กรุงเทพฯ 10210 โดยมีทั้งหมด 6 วาระ ดังนี้
วาระที่ 1 พิจารณารับรองรายงานการประชุมวิสามัญผู้ถือหุ้น ครั้งที่ 2/2559
วาระที่ 2 พิจารณารับทราบรายงานประจำปีของคณะกรรมการ และอนุมัติงบดุลและกำไรขาดทุน และรายงานของผู้สอบบัญชี สิ้นสุด ณ วันที่ 31 ธันวาคม 2559
วาระที่ 3 พิจารณาอนุมัติการจ่ายเงินปันผล ประจำปี 2559
วาระที่ 4 พิจารณาเลือกตั้งกรรมการที่ออกตามวาระกลับเข้าดำรงตำแหน่ง
วาระที่ 5 พิจารณาแต่งตั้งผู้สอบบัญชี และกำหนดค่าตอบแทน ประจำปี 2560
และวาระที่ 6 พิจารณาอนุมัติการกำหนดค่าตอบแทนกรรมการและกรรมการตรวจสอบสำหรับปี 2560
อนึ่ง บริษัทกำหนดวันบันทึกรายชื่อผู้ถือหุ้นที่มีสิทธิเข้าร่วมประชุมใหญ่สามัญผู้ถือหุ้น ประจำปี 2560 ในวันที่ 3 เมษายน 2560 และให้รวบรวมรายชื่อตามมาตรา 225 ของ พ.ร.บ. หลักทรัพย์และตลาดหลักทรัพย์ โดยวิธีปิดสมุดทะเบียนในวันที่ 4 เมษายน 2560
ด้านราคาหุ้น GL ล่าสุด ณ เวลา 11.24 น. อยู่ที่ 19.10 บาท บวก 0.40 บาท หรือ 2.14% สูงสุด 19.40 บาท ต่ำสุด 18.50 บาท ด้วยมูลค่าซื้อขาย 195.38 ล้านบาท
 